google/wiki40b huggingface dataset:
Dave Marash

Dave Marash er en amerikansk journalist. Han er nyhetsanker i Washington D.C. for Al Jazeera English.
Marash vokste opp i en jødisk familie og studerte ved Williams College. Han har en lang karrière som TV-journalist bak seg. Før han begynte i Al Jazeera jobbet han som programleder i ABC News.
Han har mottatt en Emmy Award for dekningen av Oklahoma-bombingen i hans daværende program, Nightline, og en annen Emmy Award for dekningen av TWA Flight 800-eksplosjonen.
RS «Bjarne Kyrkjebø»

Fartøyet

RS 140 «Bjarne Kyrkjebø» er bygget i aluminium hos Brødr. Hukkelberg AS på Aukra, og har lavt fribord og er selvrettende. Fartøyet ble levert med 2 stk MAN D086 LE 401 dieselmotorer på 450 hk hver, som senere ble skiftet ut med Volvo Penta D6 435 hk. Fartøyet er utstyrt for sleping, søk, lensing og lett branninnsats.
Vinteren 2016/2017 ble fartøyet demontert og bygget om med nytt modernisert overbygg.
Organisasjonen av ukrainske nasjonalister

Organisasjonen av ukrainske nasjonalister OUN (Ukrainsk: Організація Українських Націоналістів) var en ukrainsk politisk bevegelse grunnlagt i det daværende Polen i 1929. OUN godtok vold som politisk redskap mot utenlandske og innenlandske motstanderer. I 1942 ble det også grunnlagt en militær gren av bevegelsen kalt UPA.
OUNs erklærte mål var å skape ei nasjonalstat på etnisk ukrainsk område. Dette skulle skje ved en nasjonal revolusjon ledet av et diktatur. De gikk imot demokrati, mangel på disiplin og myk linje overfor fiender, og bygde på tankene til Dmytro Dontsov som gikk inn for en «nasjonalisme med handling», som igjen vil si med vold. Idéene var mye av det samme som i de andre nasjonalistiske bevegelsene i Øst-Europa, som for eksempel Ustasja i Kroatia. Jødene ble sett på som «de mest trofaste støttespillerne til bolsjevikregimet og fortroppen for moskovittisk imperialisme i Ukraina». De gikk også til massedrap på den polske befolkningen i de områdene OUN så på som ukrainske.
Etter krigen holdt OUN frem blant ukrainerer i utlandet og siden 1991, da kommunismen bukket under og Ukraina ble selvstendig startet de igjen med sine aktiviteter Ukraina, men nå som Kongressen av ukrainske nasjonalister (KUN). KUN var med i Vårt Ukraina–blokken, under tidligere president Viktor Jusjtsjenko.
Platja de Llevant

Platja de Llevant er en strand i den katalanske byen Barcelona, i distriktet Sant Martí. Den er den nordligste av strendene innenfor bygrensa, og grenser til Platja de la Nova Mar Bella. Platja de Llevant er den siste av de nyoppretta strendene i Barcelona. Den ble åpna midlertidig sommer 2006, og sommeren 2007 var alle de viktigste fasilitetene på plass. På nordsida av stranda er det planlagt å bygge en såkalt marin dyrehage, og plattformen er allerede på plass.
Platja de Llevant er ca. 380 meter lang, og har en gjennomsnittlig bredde på 59 meter.
Orlovtraver

Orlovtraver eller orlov er en hesterase fremavlet i Russland fra slutten av 1700-tallet. Rasen er oppkalt etter Aleksej Grigorjevitsj Orlov.
Nudaurelia

Utseende

Store (vingespenn 80-150 millimeter), brune eller gulaktige påfuglspinnere med lange vinger. Vingene har en tverrstripe som går over begge vingepar, og øyeflekker i alle fall på bakvingene, ofte på alle fire vinger.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Afrika.
IMO-nummer

Et IMO-nummer er en del av Den internasjonale sjøfartsorganisasjonen (IMO) sitt identifikasjonssystem for skip og består av de tre bokstavene IMO etterfulgt av syv tall som er unikt for skipet. IMO-numrene tildeles av Lloyd's Register Fairplay.
Innføringen av IMO-nummer ble gjennomført i 1987. Målet var at hvert enkelt skip skulle bli tildelt et identifikasjonsnummer, innført i sertifikatet, som skulle følge skipet gjennom hele dets livstid, også ved ombygging og skifte av navn, rederi eller flaggstat. Samme IMO-nummer kan ikke utstedes til to forskjellige skip.
I SOLAS-regulativet XI/3 av 1994 ble det angitt at kriteriene for IMO-nummereringen skulle gjelde for propelldriftede passasjerskip over 100 tonn og lasteskip over 300 tonn. Ordningen ble gjort obligatorisk den 1. januar 1996.
I desember 2002, under en konferanse for maritim sikkerhet, ble det besluttet å innføre en regel om at identifikasjonsnummeret skal være permanent markert et godt synlig sted på skipets skrog eller overbygg, og passasjerskip skal ha det horisontalt plassert, slik at det er synlig fra luften.
Watcharaphon Vongsa

Karriere

Vongsa fikk gull i klassen BC2 ved Asian Para Games 2010, der han slo Jeong So-Yeong 6-2 i finalen. Samme år deltok han ved VM i boccia 2010, der Thailand fikk sølv i lagkonkurransen i klassen BC1-2. Individuelt kom han på 5.-plass i klassen BC2. Året etter kom han på 14.-plass ved Verdenscupen i boccia 2011. Her kom Thailand på 4.-plass i lagkonkurransen. 
Ved Paralympiske sommerleker 2012 i London vant han én gullmedalje; i lagkonkurransen fikk han gull i klassen BC1-2, sammen Witsanu Huadpradit, Mongkol Jitsa-Ngiem og Pattaya Tadtong. Han deltok også individuelt, i klassen BC2. Der ble han slått ut i åttendedelsfinalen, der han tapte 2-7 for Jeong-Min Sohn.
Myrmarachne

Utbredelse

Myrmarachne er utbredt i «hele» verden. De fleste finnes i varmere strøk, én art finnes i Norge.

Utseende

Myrmarachne artene ligner på maur og kan lett forveksles med disse. De er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. 
Hoppeedderkopper skiller seg ut ved at de har evnen til i en viss grad å fokusere blikket.
Castilia

Utseende

Små til middelsstore, slanke, svarte og røde sommerfugler. De etterligner giftige pasjonsblomstsommerfugler eller Ithomiini.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.

Utbredelse

Slekten er utbredt i den Neotropiske økosonen.
Trader

Tradere og meglere

Meglere er mellommenn som fyller kjøps og salgshandler for tradere, men som selv ikke tar posisjoner eller risiko. For denne rollen tar megleren en kommisjon.
Øst-Asia

Øst-Asia er en region i Asia. Øst-Asia består av 11 land og områder: Hongkong, Japan, Kina, Macao, Mongolia, Nord-Korea, Sør-Korea og Taiwan.
Noen ganger benyttes Nordøst-Asia for å beskrive Japan og Korea alene.
Hermann I av Schwaben

Bakgrunn

Hermann var sønn av den lotharingiske hertug Gebhard og fetter av den østfrankiske kongen, Konrad I.

Hertugutnevnelse

I 926, da hertug Burchard II av Schwaben falt i Italia, blusset atter kampen om den ennå ikke arvelige hertugtittelen til Schwaben. Den ble avgjort av kong Henrik I, da han senere på året ved Riksdagen i Worms gav den til en utenforstående slektning. Dermed gjorde han det endelig klart at det var kongen, og ikke adelen, som hadde ansvaret for schwaberhertugens investitur. Henrik bestemte frankeren og konradineren til hertug.

Hertug av Schwaben

Hermann giftet seg med Burchards enke, Regelinda, og kom med dette de schwabiske adelige i møte slik at den fronten som de var i ferd med å gå inn i mot kongen for hans fremgangsmåte ble dempet. Men Hermann måtte også komme med ytterligere konsesjoner: Sankt Gallen ble definitivt understilt de romersk-tyske konger, bispedømmet Chur ble tilkjent riksgods som tidligere var blitt benyttet av hertugen.
Samtidig ble landet mer og mer sentralt i den europeiske maktpolitikken: Herredømmet over passene i Alpene styrket hertugens interesser på italiensk side, og kontrollen over de burgundiske porter hans interesser i Burgund.
Ved siden av hertugtittelen ble Hermann i 939 greve av Lahngau, og i 948 greve i Auelgau; han ble i 947 legabbed av Echternach og grunnla St. Florin i Koblenz.
Hermann var liksom sin bror, Udo I av Wetterau, blant kong Ottos nærmeste rådgivere. Ottos sønn, Liudolf, ble ved årsskiftet 947/948 trolovet med Hermanns eneste datter og arving, Ida (Ita), († 17. mai 986).
Etter Hermanns død 10. desember 949 overdro kong Otto den store på Riksdagen i Worms i 950 hertugdømmet til sin egen sønn Liudolf.
Hermann ble begravet i Erasmuskapellet i Kloster Reichenaus kirke på øya Reichenau i Bodensjøen. Dette kapellet finnes ikke lenger.
Tobias Salquist

Silkeborg IF

Salquist kom til Silkeborg IF fra FC Midtjylland i en alder av 16 år, som en U-17 spiller.
Salquist fikk sin Superliga debut den 25 April 2015, i ett 0-1 tap mot FC Nordsjælland, han ble byttet inn for skadede Thorbjørn Holst Rasmussen i det 25 minutt.
Den 19 Mai 2015, Salquist signerte en ny 3-års kontrakt med Silkeborg.
Den 30 Mai 2018 Silkeborg bekreftet, at Salquist ville fortalte klubben på sommeren, når kontrakten hans gikk ut. På denne tiden, var det rykter som linket han med en overgang til den Belgiske klubben Waasland-Beveren. En dag seinere bekreftet Salquist, at han kommer til å spille for en Belgisk klubb, uten å avsløre hvilken klubb.

Lån til Fjölnir

Den 2 Mars 2016, Salquist ble lånt ut til den Islanske Klubben Fjölnir.

Waasland-Beveren

Den 11 Juni 2018 Waasland-Beveren bekreftet at de hadde signert Salquist på en 3-års kontrakt.

Lillestrøm SK

Den 7 Januar 2019 Lillestrøm SK bekreftet at de hadde signert Salquist på en 3-års kontrakton. Hans tidligere Silkeborg kamerat Daniel A. Pedersen bekreftet uheldigvis overføringen noen timer før klubben selv ga ut nyheten
Mar del Plata

Mar del Plata er en av de største og mest kjente badebyene i Argentina. Byen ligger sydøst i provinsen Buenos Aires og er med sine ca. 600.000 permanente innbyggere den 7. største byen i Argentina.

Geografi

Mar del Plata ligger ved Sydatlanteren, ved foten av Sierra de los Padres. Omgivelsene tilhører Pampas-region. Byen har et mildt og relativt fuktig havklima uten markerte  temperaturutslag.

Næringsliv

Turisme er Mar del Platas hovedinntektskilde med syv millioner besøkende turister i 2006. Byen har en godt utbygd infrastruktur for turisme med talløse hoteller, restauranter, casinoer, teatre og andre turistattraksjoner. Mar del Plata rommer også et stort stadion som første gang ble brukt under VM i fotball 1978, og er senere oppgradert for de Pan-amerikanske lekene i 1995. Videre finnes 5 golfbaner og mange andre fasiliteter.
Byen er også en viktig fiskerhavn, industrien er konsentrert om fiskeforedling, og byen har store verft.
Shuangta

Shuangta (kinesisk: 龙城区, pinyin: Shuāngtǎ Qū) er et bydistrikt i byprefekturet Chaoyang i provinsen Liaoning i Folkerepublikken Kina.
Det har et areal på 211 km² og teller ca. 310 000 innbyggere (2003).
Psoriasisartritt

Psoriasisartritt er også kalt for psoriasisleddgikt, og er en gikttype som forbindes med den kroniske hudsykdommen psoriasis. Sykdommen gir inflammasjon i ledd og omkringliggende vev. Inflammasjon betyr en betennelse, uten at dette nødvendigvis skyldes mikroorganismer som bakterier eller virus.

Om sykdommen

5-10 prosent av pasienter med psoriasis får også psoriasisartritt. Den oppstår i 30-50 års alder jevnt fordelt mellom kjønnene. Psoriasisartritt kan komme før hudsymptomer, men normalt kommer utslettet først.
Symptomer er morgenstivhet, generelle smerter og stivhet i leddene ved bevegelse, hevelse og varmeøkning i ledd, trykkømhet over ledd, muskler og senefester, foruten tretthet og slapphet.
Blodprøver kan ikke vise om en har psoriasisartritt, men en kan se om sykdommen er aktiv eller passiv ved å måle inflammasjonsmarkører.
Hud- og neglforandringer som er karakteristiske for psoriasis må være tilstede for at en helt sikker diagnose kan stilles. En blodprøve for revmatoid faktor er negativ i omkring 95 prosent av pasientene med psoriasisartritt, og hvis den er tilstede er nivået for lavt. Forhøyet senkning, mild anemi og forhøyet nivå av urinsyre i blodet kan ses hos noen pasienter.
Karakteristiske trekk ved sykdommen er blant annet røde hissige ledd og hender, negleforandringer, ett eller flere hovne ledd, leddgiktfaktor finnes ikke i blodet og hovne tær.

Årsak

Årsaken til at en får psoriasisartritt er ukjent. En vet at genetiske faktorer spiller en viss rolle.
Såkalte vevstypeantigener viser en sterk sammenheng med spesielle typer leddgikt. For eksempel her vevstypeantigenet HLA-B27 vært forbundet med sykdom i ryggraden og i psoriasisartritt. 40 prosent av pasientene med psoriasisartritt kan ha en familiehistorie med hud- eller leddsykdom.

Behandling

Behandlingen begynner med såkalte betennelsesdempende medisiner (NSAIDs, Non Steroidal Anti-Inflammatory Drugs). Disse er i hovedsak symptomdempende. Langsomtvirkende medisiner som virker inn på selve sykdomsprosessen kan være nødvendig for psoriasisartritt som ikke reagerer positivt på behandling med NSAIDs. Ved aktiv betennelse i ledd, kan man forsøke injeksjon med kortikosteroider i leddet.
For mange pasienter er det viktig med fysioterapi og ergoterapi. Kirurgi kan være aktuelt hvis ledd blir ødelagte til tross for aggressiv medikamentell behandling.
Den katolske kirke etter land

Den katolske kirke er representert i de fleste av verdens land.
Sachsen-Anhalts flagg

Sachsen-Anhalts flagg er delt i gult over svart.
Fargene gult over svart er den prøyssiske provinsen Sachsens tradisjonelle farger, i motsetning til Kongedømmet Sachsen, som førte fargene hvitt og grønt. Anhalt har historisk ført fargene rødt, grønt og hvitt.
Fargene gult og svart er avledet av provinsen Sachsens våpen, som er stripet i disse fargene. Fra 1884 førte provinsen Sachsen fargene i rekkefølgen svart over gult, og denne rekkefølgen ble også videreført fra 1945 til 1952 da Sachsen-Anhalt var eget Land i østsonen i Tyskland.
Etter DDRs sammenbrudd og gjenopprettelsen av Sachsen-Anhalt som egen delstat i oktober 1990 kom flaggspørsmålet opp på nytt. Forbundsrepublikken Tyskland hadde allerede en delstat, Baden-Württemberg, som siden 1953 hadde ført flagg i fargene svart over gult. Derfor ble Sachsen-Anhalts flagg 29. januar 1991 bestemt å være gult over svart. Dette ble deretter nedfelt i delstatsforfatningen av 17. juli 1992, der artikkel 1 omhandler delstatssymbolene.
Delstatens statsflagg har delstatsvåpenet i midten av flaggduken. Her vises, i tillegg til stripene i gult og svart for Sachsen også mot hvit bakgrunn en svart bjørn som går på en rød mur. I øvre hjørne er det plassert en svart ørn på hvitt felt, for Prøyssen.
Nordvik Gruppen

Bjerka Bil

Bjerka Bil AS er et heleid datterselskap av Nordvik Gruppen AS. Selskapet ble stiftet  28. juli 2010 og kjernevirksomheten er salg og import av bruktbiler, verkstedtjenester og drift av varetaxi på Helgeland. Hovedkontoret ligger på Bjerka i Hemnes kommune, hvor de også har et bilskade og lakkverksted.
Bjerka Bil er også lokalisert i Bodø, Fauske og Narvik.

BB Dekkspesialisten

BB Dekkspesialisten AS, et aksjeselskap stiftet 09. mai 2012 og er lokalisert på Ankenes utenfor Narvik. 
Deres kjernevirksomhet er salg av dekk og tilhørende produkter og tjenester. Nordvik Gruppen er del-eiere av selskapet.

Fauske Auto AS

Fauske Auto AS, aksjeselskap stiftet 16. april 2015 og er lokalisert på Fauske, Nordland utenfor Bodø. Tidligere Jensen bilservice til de startet Fauske Auto i samarbeid med Nordvik Gruppen AS. Fauske Auto er også tilknyttet Automester kjeden. Deres kjernevirksomhet er reparasjon og vedlikehold av motorkjøretøyer under 7, 5 tonn. Nordvik Gruppen AS er del-eiere av selskapet. Nordvik bilutsalg har også salgsavdeling i av brukte biler i lokalene til Fauske Auto.

Karlsen Billakkering AS

Karlsen Billakkering AS, aksjeselskap stiftet 01. mai 1985, har i dag to avdelinger, begge lokalisert i Bodø.  Deres kjernevirksomhet er bilskade reparasjon,  industrilakkering av kjøretøyer, båter, sykler, samt virksomhet som står i forbindelse med dette.

Relakk motor og karosseri ( Toyota Brønnøysund )

Relakk motor og karosseri (Toyota Brønnøysund), aksjeselskap stiftet 07. april 2004. Deres kjernevirksomhet er drift av verksted og bilforretning, samt anliggender forbundet med dette. Selsakapet har tilhold i Brønnøysund.

Salten Dekksenter Stormyra AS

Salten Dekksenter Stormyra AS, aksjeselskap stiftet 12. september 2013. Deres kjernevirksomhet er salg av hjul-utrustning med tilhørende produkter og drift av dekk verksted/hotell. Selskapet er lokalisert i Bodø Stormyra, nært Nordvik Gruppens hovedkontor, samt Bjerka Bil AS og Toyota Nordvik AS sine avdelinger i Bodø.
Den herlige stund

«Den herlige stund» er en gammel skillingsvise fra slutten av 1800-tallet. Visa er innspilt på platen Frem fra Glemselen kap. 6 med Rita Engebretsen. Sangen er beskrevet som «...ei av dei tristaste skillingsvisene vi kjenner, om ei jente som forelska seg i ein sjømann, og lova å vere trufast til han kom att, men båt og mannskap forliste og fekk si grav på havet, og jenta lengter etter den dagen ho sjølv døyr, og får møte han att i himmelen.» Sangen er publisert i boken Frem fra glemselen (2007)
Bafjorden

Bafjorden er en liten fjord på Averøya i Averøy kommune på Nordmøre. Fjorden strekker seg omtrent en kilometer sørover til bygden Ba, som den har fått navnet sitt fra. Fjorden er en forlengelse av Nekkstadfjorden, som igjen ligger sør for Sundsfjorden. Totalt har de tre fjordene en samlet lengde på 4,5 kilometer. Fjorden har innløp ved Kalvøya i nord. Bygden Vebenstad ligger på østsiden av fjorden.
Jorge Vergara

Jorge Vergara (født i Guadalajara, Mexico) er en meksikansk forretningsmann og filmprodusent.
Vergara er grunnleggeren av det meksikanske selskapet Grupo Omnilife som han har vært direktør for siden 1991. Omnilife eier fotballklubber som Club Deportivo Guadalajara i Mexico, CD Chivas i den amerikanske Major League Soccer, og Chivas Hefei. Vergara har også produsert internasjonalt anerkjente filmer som The Assassination of Richard Nixon og den Oscar-nominerte filmen Y tu Mama tambien. Vergara er med-produsent av filmen Og mora di også fra 2001.
Den sorte solen

Den sorte solen er et element i mesoamerikansk mytologi. Den har mange mystiske betydninger, og er blant annet knyttet til den fjærkledde slangeguden Quetzalcoatl og hans nedstigning til underverdenen gjennom døren i vest etter hans daglige vandring på himmelen. Den etniske gruppen Mexica i Tenochtitlan (idag Mexico by), som var den ledende gruppen blant Aztekerne, hevdet at det var to soler: Den «unge solen» om dagen og «den gamle solen», «den mørke solen» om natten. Den mytologiske sorte solen er av noen religionsforskere betraktet som både graven og livmoren, den urgamle feminine opprinnelsen til alt, deriblant til den «unge solen» på himmelen. På denne måten representerer den sorte solen den enheten som uniformt integrerer det ubevisste, døden og en forventning om nyskapelse og gjenfødsel.
Den sorte solen, som vandrer gjennom underverdenen på sin nattlige vandring, ble av Aztekerne knyttet til bildet av en sommerfugl.
Sibelco Nordic

Sibelco Nordic AS (965 724 737 i Enhetsregisteret), tidligere North Cape Minerals AS, er en produsent av olivin i Åheim i Vanylven kommune på søndre Sunnmøre.
Australian Open 1976

Australian Open 1976
Smørfjord

Smørfjord er ei bygd på vestsiden av Porsangerfjorden i Finnmark. Det bor omkring 50 fastboende i bygda.Noen av sjøsamisk slekt. Smørfjord ligger langs E69, ca. 7 km fra Olderfjord på veien mot Nordkapp. Smørfjord har hatt samisk bosetting siden uminnelige tider og her finnes kulturminner helt fra yngre steinalder. Om sommeren er det i tillegg omkring 50 reindriftsutøvere tilknyttet reinbeitedistriktet Skuothtanjárga. Disse har normalt tilhold i Karasjokområdet. Smørfjord har også Sjøsamisk Tun, som er en rekonstruksjon av en sjøsamisk boplass fra tidlig på 1900-tallet og består av bl.a. rundgamme, en fellesgamme, høykrakke, fjærasjå med båt og fiskehjell.
Marzocchi

Marzocchi er en italiensk produsent av industruille hydrauliske pumper og dempegafler til motorsykkel og tråsykler, etablert i 1949 av de brødrene Stefano og Guglielmo Marzocchi. I 2008 kjøpte det amerikanske selskapet Tenneco opp Marzocchi, og endret det offisielle navnet til Tenneco Marzocchi S.R.L.

Kjente produkter

En av de mest kjente dempegaflene for tråsykler Marzocchi har produsert er modellen 888 (også kjent som «Triple 8»). 888-en var revolusjonerende da den ble lansert i 2004 og hadde en helt ny kompresjonsdemperenhet. Senere laget Marzocchi også en kompresjonsjusteringshylse for at man ytterligere kunne justere denne.
Zichuan

Zichuan (kinesisk: 淄川区; pinyin: Zīchuān Qū) er et bydistrikt i den kinesiske provins Shandong. Det tilhører byprefekturet Zibo. Zichuan har et areal på 999,065 km² og teller 672 500 innbyggere (2003).

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Vestsiden-Askøy Idrettslag

Vestsiden-Askøy Idrettslag (stiftet 6. juni 1964) er en fotballklubb på Askøy i Hordaland. Hjemmebane og klubbfasiliteter er plassert på Ravnanger. Pr. februar 2010 har klubben ca. 550 medlemmer fordelt på nærmere 40 fotballag. Herrelaget i fotball spiller i 3.divisjon, mens damelaget spiller i 2. divisjon.

Historikk

Klubben ble til 23. november 1969 da Hanøy Idrettslag og Ravnanger Idrettslag ble slått sammen. Offisielt opererer klubben med stiftelsesdato 6. juni 1964 som er datoen for stiftelsen av Hanøy IL.
Fylkesvei 7212

Fylkesvei 7212 går mellom Vik og Kjørsvika i Sømna kommune. Veien er 6,7 km lang.
Frem til 2019 hadde veien betegnelsen fylkesvei 33.
Taabodemningen

Taboodemningen er en demning med et vannkraftverk på elva Bandama i Elfenbenskysten. Det har et totalt installert vannkraftpotensial på 210 MW. Anlegget ble bygd ferdig i 1979.
Smygstol

Smygstol, også kalt smøystol, smøygjestol, stroppeslutter, beltestropp og annet, er en flat stropp, reim eller løkkeformet hempe som en kan tre noe gjennom. Smygstoler sitter oftest på tvers av et belte, en reim og liknende og brukes til å feste den løse belteenden eller tampen ved å skyve eller tre enden innunder hempa. Slike tverrstropper og bøygler er vanlig på seletøy, ransler og annen bæreutrustning og festeanordninger. Smygstoler lages ofte av lær, tekstil eller metall. Betegnelsen kan også brukes om hempene i linninga på buksa en fester beltet i. 
Hvis det mangler en smygstol på et belte, kan den ofte erstattes med en gummistrikk eller noe tilsvarende.
Dialektformen smøyestol ble stemt fram som «Norges mest populære dialektord» av NRKs seere i 2013. Andre former er smeistol og smøygstol.   
Smygstoler, og beltehemper på for eksempel bukser, kan kalles Gürtelschlaufe på tysk og strap loop på engelsk.